recursal/SuperWikiNEXT-32B huggingface dataset:
|  |  |
| --- | --- |
|  | **בעיות פתוחות במתמטיקה**:*האם סדרת קולץ תביא בסופו של דבר למספר 1 מכל מספר טבעי התחלתי?*(בעיות פתוחות נוספות במתמטיקה) |

**השערת קולץ** (Collatz) היא בעיה בתורת המספרים, הקשורה בהתייצבות של תהליך מספרי מסוים. ההשערה קרויה על-שם לותר קולץ, שפרסם אותה ב-1937, והיא ידועה גם בשמות **השערת 3n+1** או **השערת אולם** (על שם סטניסלב אולם).

מגדירים כלל, באופן הבא: מספרים זוגיים יש לחלק בשתיים, בעוד שמספרים אי-זוגיים יש להכפיל בשלוש ולהוסיף לתוצאה אחת. ההשערה היא שהפעלה חוזרת של כלל זה, על מספר טבעי כלשהו, תביא בסופו של דבר למספר 1, ואין זה משנה מהי נקודת ההתחלה. לדוגמה, הפעלת התהליך על המספר 11 מביאה ל-34, משם ל-17, ואחר-כך, לפי הסדר, \ 52\rightarrow 26\rightarrow 13\rightarrow 40\rightarrow 20\rightarrow 10\rightarrow 5\rightarrow 16\rightarrow 8\rightarrow 4\rightarrow 2\rightarrow 1. בדוגמה זו, כמו במקרים רבים אחרים, מתקבלים מספרים גדולים יחסית, אך בסופו של דבר הירידות מתגברות על העליות, והתוצאה מגיעה ל-1. המשך התהליך יוצר סדרה מחזורית:
{\displaystyle 1\ \rightarrow 4\ \rightarrow 2\ \rightarrow 1\ \rightarrow ...}. 

השערה זו זכתה לתשומת לב רבה, בעיקר משום שהיא קלה לתיאור וקל מאוד לבדוק דוגמאות ספציפיות בעזרת מחשב. התהליך נבדק עבור מספרים עד סדר גודל של {\displaystyle \,2^{68}}, ולא נמצא אף מספר שמפריך אותה (כלומר, שסדרת המספרים המתחילה בו אינה כוללת 1), אך מאידך, לא ידועה הוכחה כי הדבר נכון לכל מספר שהוא. פאול ארדש אמר על השערה זו כי "המתמטיקה עדיין לא מוכנה לבעיות כאלה", ואף הציע, כדרכו, פרס כספי בן 500 דולר למי שימצא לה הוכחה.

טיעון אינטואיטיבי כרוך בהערכת סדר הגודל של המספרים המעורבים. מספר זוגי מוכפל ב-1/2; מספר אי-זוגי מכפילים ב-3, ואחר-כך (מכיוון שהתוצאה לאחר הוספת 1 היא תמיד זוגית) מחלקים ב-2, כלומר, המספר מוכפל (בקירוב) ב-3/2. אם מניחים שלשני האירועים "סיכויים שווים", הרי שבצעד ממוצע מכפילים את המספר המעורב בממוצע הגאומטרי של שני המספרים, כלומר {\displaystyle {\frac {\sqrt {3}}{2}}}, מספר קטן מ-1, ולכן ערך הסדרה הולך וקטן. נימוק היוריסטי זה אינו מוכיח את הטענה, משום ששום דבר לא מבטיח שהסדרה תעבור דרך מספרים זוגיים באותו שעור כמו מספרים אי-זוגיים.

לקריאה נוספת
------------

* איאן סטיוארט, **מטמון האוצרות המתמטיים של פרופסור סטיוארט**, כנרת, זמורה-ביתן, 2016, הפרק "בעיית קולץ־סירקיוז־אולם", עמ' 42–45.

* Jeffrey C. Lagarias (editor), **The Ultimate Challenge: The 3x+1 Problem**, American Mathematical Society, 2010.

קישורים חיצוניים
----------------

ויקישיתוף מדיה וקבצים בנושא **השערת קולץ** בוויקישיתוף
* השערת קולץ, באתר MathWorld (באנגלית)
* The Simplest Math Problem No One Can Solve, סרטון באתר יוטיוב
**ישראל מידד** (נולד ב-1947) הוא עיתונאי ופובליציסט ישראלי יליד ארצות הברית. היה מנהל תכנים ומידע במרכז מורשת מנחם בגין בירושלים עד יוני 2017, עת יצא לגמלאות. עוסק בעריכת אנתולוגיה מוערת בשפה האנגלית של כתבי זאב ז'בוטינסקי.

ביוגרפיה
--------

נגרר על ידי שוטרים מרחבת הר הבית במסגרת הפעילות למען זכויות היהודים בהר הבית
מידד נולד למשפחה יהודית בעיר ניו יורק. בצעירותו חזר בתשובה, ולמד בישיבה תיכונית. ב-1964 הצטרף מידד לתנועת הנוער הציונית בית"ר, שהוקמה על ידי המנהיג הציוני הרוויזיוניסטי, זאב ז'בוטינסקי.

ב-1969 הוא סיים את לימודי תואר ראשון במדעי המדינה בישיבה יוניברסיטי. ב-1970 עלו הוא ואשתו לישראל. בתחילה התגורר ברובע היהודי בירושלים, שם שימש כמנהל מעון הסטודנטים של בית"ר, בין 1975 ל-1977 שימש כנציג בית"ר בבריטניה.

בשנת 1981 עברו מידד ומשפחתו לישוב שילה. בשנים 1981-1992 שימש כעוזר פרלמנטרי של חברת הכנסת גאולה כהן, וכיועץ לעניינים בינלאומיים של שר המדע יובל נאמן.

היה מראשוני העולים להר הבית לאחר מלחמת ששת הימים והיה למזכיר של אגודת "אל הר ה'" למען זכויות היהודים בהר הבית.

בשנת 2008 סיים תואר שני באוניברסיטה העברית בירושלים, בהתמחות בחינוך אזרחי ודמוקרטי.

מידד היה המנכ"ל הראשון וחבר בוועד המנהל של האגודה לזכות הציבור לדעת (Israel's Media Watch).

מידד הוא בלוגר ידוע וכתב טורים בלוס אנג'לס טיימס, ג'רוזלם פוסט, International Herald Tribune וכתבי עת אחרים. הוא התראיין וניכתב עליו ב- BBC ובהארץ.

מידד הוא עורך שותף של לספר חילופי מכתבים בגין-סאדאת שהובילה להסכם השלום בין ישראל למצרים ב-1979.

מידד נשוי ואב לחמישה ילדים.

קישורים חיצוניים
----------------

* ישראל מידד, הבלוג הרשמי
* ישראל מידד, דף שער בספרייה הלאומית
* מידע על ישראל מידד בקטלוג "מרחב" של הספרייה הלאומית
* בית"ר ארצות הברית התכתבות עם ישראל מידד (וינקלמן)
* דן אלמגור, "אלדד ומידד- הסמבטיון נח מזעפו (הבלבול בין ישראל מידד לישראל אלדד)" בפרויקט בן-יהודה

* Success in politics: a view from the Right, Fathom: for a deeper understanding of Israel and the region, 21 January 2013

הערות שוליים
------------

1. 1 2 3  Yisrael Medad, מרכז אריאל למחקרי מדיניות
2. ↑  "Americans for and in Jerusalem".
3. 1 2 3 4  Yisrael Medad - Jerusalem Post biography
4. ↑  HARDtalk - Yisrael Medad, 21-05-13, BBC
5. 1 2  "A conversation with Yisrael Medad", David B. Green, March 3, 2011, Haaretz
6. ↑  "Yisrael Medad-Gefen Publishing House".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265256305171
* GND: 1226823483
* ISNI: 0000 0000 6700 1420
* LCCN: nb2001087135
* SUDOC: 156976706
* VIAF: 63514268
* WorldCat: lccn-nb2001087135

 |
**מרוץ הר לעמק** הוא מרוץ שליחים למרחק של 231 קילומטר, המתקיים בישראל מדי שנה מאז שנת 2009.

היסטוריה
--------

נקודת הזינוק למרוץ עד שנת 2012 הייתה במבצר נמרוד בצפון רמת הגולן והחל משנת 2012 בארי השואג בתל חי, ומסלולו נמשך לאורך 231 ק"מ בדרכי עפר, דרך עמק החולה, הכנרת, בקעת בית נטופה ועמק יזרעאל, עד לנקודת הסיום ביישוב תמרת, בשיפוליו הדרומיים של הגליל התחתון.

המרוץ נערך בימים חמישי-שישי הקרובים ביותר לירח המלא הראשון שלאחר פסח. המרוץ נחלק ל-24 מקטעים של כ-5-14 ק"מ כל אחד. המשתתפים מתחלפים במקטעים השונים במתכונת של מרוץ שליחים. הקבוצות מתחלקות למקצים תחרותיים בני 4, 6 או 8 משתתפים כל אחת, או עממים (4, 6 או 8 רצים בקבוצה). הזינוק למרוץ מדורג בהתאם ליכולת המשתתפים, והאירוע כולו (מהזינוק הראשון ועד לסיום הסופי), נמשך מ-7 בבוקר ביום חמישי ועד 10 בבוקר ביום המחרת. בעבר היו במרוץ גם שני מקצים תחרותיים נוספים של אולטרה מרתון. בשנת 2010 השתתפו במרוץ 186 קבוצות שסיימו את המסלול בזמנים שנעו בין 14:48 ל-25:27 שעות. בנוסף לקחו בו חלק 12 רצים בודדים אשר סיימו את מסלול 127 הק"מ בזמנים שנעו בין 14:36 ל-19:47 שעות. בשנת 2011 השתתפו 260 קבוצות ו-1,750 רצים וכן 6 רצי אולטרה ארוך ו-9 רצי אולטרה קצר. בשנת 2016 השתתפו למעלה מ-8,000 משתתפים ביותר מ-700 קבוצות. בשנת 2019 הוגבל מספר המשתתפים ל-6,500 רצים וזה במטרה לשמור על איכות המרוץ והרצון לא לפגוע בטבע בגלל היערכות לוגיסטית ורכבים שנעים בשטחים חקלאיים לאורך מאות הקילומטרים בצפון. 

בין מטרותיהם המוצהרות של המארגנים, נמנים "שילוב ייחודי של ספורט, טבע וחברותא כערכי יסוד של ההשתתפות במרוץ, ריצה קבוצתית מאתגרת שתכליתה הנאה, אתגר המשלב את הטבע והנופים הצפוניים כחלק בלתי נפרד מחוויית הריצה, ויצירת שיתוף פעולה קבוצתי על בסיס הריצה כמקור ללכידות קבוצתית". האירוע כולו מבוסס על רוח ההתנדבות וכולל את השתתפותם של כ-250 מתנדבים, רובם מהיישוב תמרת.

בשנת 2018 בוטל המירוץ עקב מזג אוויר סוער וגשום.

בשנת 2019 קוצר חלקו הראשון של המירוץ עקב עומס חום והמירוץ התחיל מנקודת הארבל בשעות אחר הצהריים.

קישורים חיצוניים
----------------

* 

* אתר האינטרנט הרשמי של מרוץ הר לעמק

הערות שוליים
------------

1. ↑  עקב תנאי מזג האוויר: בוטל מרוץ השליחים "הר לעמק", באתר ynet, 25 באפריל 2018
**ארטיס גילמור** (באנגלית: **Artis Gilmore**; נולד ב-21 בספטמבר 1949) הוא כדורסלן עבר אמריקאי ששיחק בליגת ה-ABA ובליגת ה-NBA.

השנים המוקדמות
--------------

גילמור נולד בצ'יפלי, פלורידה, וגדל שם ובדותן, אלבמה, קהילה גדולה הנמצאת 35 קילומטרים מצפון לצ'יפלי. גילמור שיחק כדורסל בקולג' גרדנר-ווב ג'וניור קולג' לשנתיים ובאוניברסיטת ג'קסונוויל במשך שנתיים, מוביל את ג'קסונוויל לגמר ה-NCAA בשנת 1970, שבו הם הפסידו 80-69 ל- UCLA. במהלך השנים שבהן שיחק גילמור ב-NCAA בג'קסונוויל, הוא הפך לאחד מחמש שחקני כדורסל מכללות אי פעם שהגיעו לממוצע של לפחות 20 נקודות ו-20 ריבאונדים בקריירה.
לאחר שעזב את המכללה, נבחר גילמור על ידי הקנטקי קולונלס בדראפט ה-ABA בשנת 1971, ועל ידי השיקגו בולס בדראפט ה-NBA בשנת 1971.

קריירה מקצוענית
---------------

### ABA

גילמור החל את הקריירה המקצוענית שלו עם הקנטקי קולונלס מה-ABA בעונת 1971–1972. הוא היה כל כך דומיננטי כבר בתחילת הקריירה שהוא קיבל את תואר רוקי השנה פרס ואת ה-MVP של הליגה בעונה הראשונה שלו.
במשך הקריירה שלו ב-ABA, גילמור הוביל ארבע פעמים את ה-ABA בממוצע ריבאונדים למשחק, פעמיים גם באחוזים מהשדה וגם במספר הבלוקים למשחק, ופעם אחת בעבירות. הוא נבחר במשך חמש עונות רצופות לחמישיית העונה של ה-ABA, וארבע פעמים לחמישיית ההגנה. הוא שיחק במשחק האולסטאר של ה-ABA במשך כל חמש השנים שהוא היה בליגה, וקיבל את תואר ה-MVP של משחק האולסטאר בשנת 1974. גילמור הוביל את הקנטקי קולונלס לאליפות ה-ABA בשנת 1975.

### NBA

#### בחירה ראשונה בדראפט

ליגת ה-ABA הסתיימה לאחר עונת 1976, כאשר 4 קבוצות (דנוור נאגטס, אינדיאנה פייסרס, ניו יורק נטס, וסן אנטוניו ספרס) הצטרפו ל-NBA, והקבוצות שנותרו, כולל הקנטקי קולונלס, התפרקו. מכיוון שקבוצה שלו, הקנטקי קולונלס, התפרקה, גילמור נכנס לדראפט המיוחד בשנת 1976, והוא נבחר בבחירה הראשונה על ידי השיקגו בולס. גילמור לא השתמש באותו כוח כמו שהוא היה ב-ABA, ולאחר 4 בחירות למשחק האולסטאר בחמש עונות סולידיות בשיקגו, גילמור הועבר לסן אנטוניו ספרס בשנת 1983. גילמור נבחר פעמיים נוספות למשחק האולסטאר בזמן תקופתו בסן אנטוניו. הוא הצטרף מחדש לבולס לחלק מעונת 1988, לפני שסיים את הקריירה שלו ב-NBA עם הבוסטון סלטיקס בשנת 1988.
גילמור שיחק את עונת 1988–1989 עם פורטיטודו בולוניה מהליגה האיטלקית, שם הוא השיג ממוצעים של 12.3 נקודות ו-11.0 ריבאונדים ונבחר לקבוצת האולסטאר האירופית.

#### הישגים ב-NBA

גילמור שיחק בסך הכל בשישה משחקי אולסטאר ב-NBA. הוא הוביל את ה-NBA באחוזים מהשדה בארבע עונות רצופות, כולל שיא קריירה של 67% בעונת 1980–1981 - האחוז השלישי בגובהו בהיסטוריה של ה-NBA.

#### היכל התהילה

גילמור נבחר להיכל התהילה של הכדורסל על שם ג'יימס נייסמית' בשנת 2011.

קישורים חיצוניים
----------------

ויקישיתוף מדיה וקבצים בנושא **ארטיס גילמור** בוויקישיתוף
* 

* אתר האינטרנט הרשמי של ארטיס גילמור

* פרופיל, באתר Basketball-Reference

* פרופיל, באתר Sports-Reference

* פרופיל, באתר היכל התהילה של הכדורסל

* פרופיל, באתר ליגת ה-NBA
* ארטיס גילמור באתר ה-NBA
* סטטיסטיקות ארטיס גילמור (אורכב 28.10.2014 בארכיון Wayback Machine) באתר ה-NBA
**גיורגי גריקס** (בהונגרית: **György Garics** - היגוי מקורב: **גֶ'רג' גוריץ'**; נולד ב-8 במרץ 1984 בסומבטהי שבהונגריה) הוא כדורגלן עבר אוסטרי ממוצא הונגרי ששיחק כמגן ימני וקשר ימני.

קריירת מועדונים
---------------

גריקס החל לשחק בקבוצת הנוער של הלדאש SVE בעיר הולדתו סומבטהֶי שבהונגריה. ב-1998, כשהוא בן 14, עבר גריקס לגור באוסטריה והצטרף לראפיד וינה. הוא ערך את הופעת הבכורה במדי הקבוצה הבוגרת בשנת 2002 ושיחק עבור הקבוצה עד שנת 2006.

בקיץ 2006 צירפה נאפולי את גריקס תמורת 700,000 אירו. נאפולי, שהעפילה לסרייה ב' באותה עונה, עברה תהליך של הצערת סגל וגריקס היה בין השחקנים הבולטים שהצטרפו לקבוצה. הוא ערך את הופעת הבכורה במדי הקבוצה ב-23 בספטמבר 2006 אך שימש לרוב כמחליפו של ג'אנלוקה גראבה הוותיק והמנוסה יותר ושותף רק ב-11 משחקים. עם חזרתה של נאפולי לסרייה א' בתום העונה, הפך גריקס לשחקן הרכב ושותף ב-26 משחקים. הוא כבש את שערו הראשון עבור הקבוצה בניצחון 1:3 על מילאן.

ב-1 ביולי 2008 עבר גריקס לאטאלנטה תמורת 1.5 מיליון אירו על מחצית מכרטיסו. ב-26 ביוני 2009 אטלנטה רכשה את החצי השני של הכרטיס תמורת מיליון אירו.

ב-9 באוגוסט 2010 חתם בבולוניה 1909 תמורת 3 מיליון אירו.

ב-14 באוגוסט 2015 חתם לשנתיים בדרמשטאדט 98 מהבונדסליגה, אך שוחרר ממנה ב-30 באוגוסט 2016.

לאחר תקופה ארוכה בה לא שיחק, חתם גריקס באימולזה קלצ'ו 1919 מהסרייה ד', הליגה הרביעית באיטליה, ובתום עונת 2017/2018 פרש ממשחק פעיל.

נבחרת לאומית
------------

אף על פי שנולד בהונגריה, שימש כקפטן אוסטריה הצעירה. בספטמבר 2006 ערך את הופעת הבכורה במדי הנבחרת הבוגרת. הוא זומן ליורו 2008 ושיחק בשניים מתוך שלושת משחקיה של אוסטריה.

קישורים חיצוניים
----------------

ויקישיתוף מדיה וקבצים בנושא **גיורגי גריקס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר הרשמי של נאפולי

| **נבחרת אוסטריה – יורו 2008** |
| --- |
| 1 מנינגר • 
2 שטנדפסט • 
3 שטרנצל • 
4 פוגטץ • 
5 פוקס • 
6 אאופהאוזר • 
7 ואסטיץ' • 
8 לייטגב • 
9 לינץ • 
10 איבנשיץ • 
11 קורקמאז • 
12 גרצ'ליו •
13 קצר • 
14 גריקס •
15 פרודל •
16 פטוקה •
17 הידן •
18 קינסט •
19 סמואל •
20 הרניק •
21 מאצ'ו •
22 הופר •
23 אוזקאן •
מאמן: היקרסברגר | אוסטריהאוסטריה |

| **נבחרת אוסטריה – יורו 2016** |
| --- |
| 1 אלמר • 
2 גריקס • 
3 דראגוביץ' • 
4 הינטראגר • 
5 פוקס • 
6 אילזנקר • 
7 ארנאוטוביץ' • 
8 אלאבה • 
9 אוקוטיה • 
10 יונוזוביץ' • 
11 הרניק • 
12 לינדנר •
13 זוטנר • 
14 באומגרטלינגר •
15 פרודל •
16 וימר •
17 קליין •
18 שופף •
19 הינטרזיר •
20 סביצר •
21 יאנקו •
22 יאנצ'ר •
23 אוזקאן •
מאמן: קולר | אוסטריהאוסטריה |
**הנהלת חשבונות** היא שפה לרישום פעולות עסקיות (טרנזקציות). הרישום נעשה באמצעות פקודות יומן ונרשמות בכרטסות. בעבר התבצע באופן ידני, בכרטסת T, ועם תחילת השימוש במחשבים החלה הנהלת החשבונות להתבצע בתוכנה להנהלת חשבונות.

בין סוגי הפעילויות הנרשמות ישנן תנועות כספיות כגון כסף נכנס על מכירות וכסף יוצא על רכישות וכן תנועות לא כספיות כגון תנועות מלאי.

הנהלת החשבונות מבוצעת לרוב, על ידי מנהל חשבונות, שמשתמש בתוכנה להנהלת חשבונות.

שיטות הנהלת חשבונות
-------------------

רישום של עסקאות פיננסיות מהווה ניהול חשבונות, אך ישנן שתי שיטות לניהול חשבונות: הנהלת חשבונות חד-צדית והנהלת חשבונות כפולה. בהנהלת חשבונות חד צדדית רושמים תקבולים תשלומים בלבד, כלומר בסופו של דבר נקבל דוח רווח והפסד, בהנהלת חשבונות כפולה ישנו רישום כפול של כל תנועה, ולכן נקבל דוח רווח והפסד וגם מאזן.

עסקים קטנים מנהלים הנהלת חשבונות חד צדדית, חברות ועסקים גדולים מנהלים הנהלת חשבונות כפולה.

מאזן בוחן
---------

בתום כל תקופה חשבונאית רבעונית או שנתית, עורך רואה החשבון המבקר מהמאזן בוחן דוח על המצב הכספי (נקרא בעבר מאזן), דוח רווח והפסד, ואם נדרש דוח שינויים על ההון העצמי ודוח תזרים מזומנים.

בדוח ההתאמה למס נקודת המוצא היא הרווח או ההפסד החשבונאי, בתוספת התאמות הדרושות בהתאם לפקודת מס הכנסה.

מאחר שמאזן הבוחן מכיל רק יתרות של כרטיסי החשבון, בנוסף למאזן בוחן מקבל רואה החשבון פירוט שבו כל התנועות המרכיבות את היתרות במאזן בוחן לצורך חוות דעתו על הדוחות הכספיים של החברה המבוקרת.

תפקידו של רואה החשבון
---------------------

תפקידו של רואה החשבון לבצע ביקורת על הדוחות הכספיים, ולחוות עליהם את דעתו.  
בחברות ציבוריות לרואה חשבון המבקר אסור לעסוק בעיסוקים נלווים עבור הגוף המבוקר, בחברות פרטיות הדבר מותר בהתאם להגבלות וסייגים שנקבעו בחוק.

עיסוקים נלווים יכולים להיות הנהלת חשבונות, חוות דעת על הדוחות התאמה למס, הערכת שווי וכן כל ייעוץ אחר.

עקרונות הנהלת חשבונות
---------------------

להנהלת חשבונות מספר עקרונות חשובים כדלהלן:

1. סכום החובה חייב להיות שווה לסכום הזכות, הדבר נכון הן בפקדות יומן והן במאזן בוחן.
2. לא ניתן למחוק פקודה קבועה, לאחר קליטת פקודה לא ניתן למחוק אלא רק באמצעות פקודה נגדית, משום כך בהתאם לתקנות מס הכנסה, ניהול פנקסי חשבונות, אסור לנהל ספרי הנהלת חשבונות בגיליון אלקטרוני (אקסל), מאחר שניתן למחוק פקודות ולשנות סכום וכן חשבון.

ראו גם
------

* ספר הזמנות
* מכונת חישוב

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הנהח"ש** |
| ויקימילון ערך מילוני בוויקימילון: **הנהלת חשבונות** |
| ויקישיתוף תמונות ומדיה בוויקישיתוף: **הנהלת חשבונות** |

* הנהלת חשבונות, באתר אנציקלופדיה בריטניקה (באנגלית)
* הנהלת חשבונות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283230305171
* GND: 4008619-7
* HDS: 014186
* LCCN: sh85015733
* NDL: 00560834

 |
**מלחמת האזרחים בנווארה בשנים 1451–1455** העמידה את חואן השני מממלכת נווארה מול בנו ויורש העצר שלו, שארל הרביעי.

כשהמלחמה החלה, חואן השני היה מלך נווארה מאז 1425 באמצעות אשתו הראשונה, בלאנש הראשונה, מלכת נווארה, שנישאה לו ב-1420. על פי הסכם הנישואין משנת 1419, בנם הבכור של חואן ובלאנש היה אמור לרשת את נווארה עם מותה של בלאנש. כשמתה בלאנש ב-1441, חואן שמר על השליטה באדמותיה ונישל את בנו הבכור, שארל (נולד ב-1421), שכבר מונה לנסיך ויאנה על ידי סבו שארל השלישי, מלך נווארה ב-1423.  חואן ניסה להרגיע את בנו עם מינויו למשנה למלך נווארה, אך החינוך הצרפתי של בנו ובני בריתו הצרפתים, בני בומונטה, הביאו את השניים לעימות. חואן נתמך על ידי האגרמונטים.

מ-1451 עד 1455, הם היו מעורבים בלוחמה גלויה בנווארה. שארל הובס בקרב איבר ב-1452, נלכד ושוחרר;  וחואן ניסה לנטרל אותו על ידי הגדרת בתו אלינור, שהייתה נשואה לגסטון הרביעי מפואה, באופן לא חוקי כיורשתו. בשנת 1451, אשתו החדשה של חואן, חואנה אנריקס, ילדה בן, פרננדו. בשנת 1452, שארל ברח מאביו תחילה לצרפת, שם חיפש לשווא בעלי ברית, ולאחר מכן לחצרו של דודו, אחיו הבכור של חואן, אלפונסו החמישי, מלך אראגון בנאפולי.  שארל היה פופולרי בספרד וחואן נהיה יותר ויותר לא פופולרי כיוון שסירב להכיר בשארל כ"נולד ראשון", וכנראה תכנן להפוך את פרננדו ליורשו. מלחמת האזרחים בנווארה הקדימה את מלחמת האזרחים הקטלאנית של 1462 – 1472, שבה התעללותו של חואן בארל הייתה אירוע מזרז.

הערות שוליים
------------

1. ↑  According to Thomas N. Bisson (2000), *The Medieval Crown of Aragon: A Short History* (Oxford: Clarendon Press), 147, it was Blanche's will that allowed John to postpone his son's succession to Navarre.
2. ↑  Bisson, 148.
3. ↑  Richard Lodge, *The Close of the Middle Ages, 1273–1494* (London: Rivingtons, 1904), 485.
4. ↑  In 1459–60, the Sicilian parliament, citing precedent, asked for Charles as their viceroy, but John refused them permission (Bisson, 148).
סידור של תריסר של אופים - 13 יחידות - בתבנית מלבנית עם יחס ממדים ~11:6
**תריסר אופים** או **תריסר של אופים** (באנגלית: **baker's dozen** או **long dozen** - "תריסר ארוך") הוא מונח שמקורו באנגליה של המאה ה-13, ובניגוד למשתמע משמו אין הכוונה לתריסר אלא לכמות של 13 יחידות.

קרוי גם "תריסר של השטן" (באנגלית: **devils's dozen**), בפי אלה הרואים במספר 13 כמביא מזל רע.

היסטוריה
--------

סידור של תריסר של אופים - 13 יחידות - בתבנית מלבנית עם יחס ממדים ~3:2
מקורו של המונח בחוק אנגלי מהמאה ה-13 שנחקק על ידי מלך אנגליה הנרי השלישי. חוק זה, שנקרא "חוק הלחם והשיכר", הורה כי אופה שירמה את לקוחותיו ייענש עונשים חמורים ביותר. החוק נועד למנוע מקרים של מרמה בשקילת הלחם או מזיגת השיכר (המאכלים הבסיסיים של פשוטי העם באנגליה של ימי הביניים). עונשים חמורים אלה כללו כריתת ידו של האופה. על מנת להגן על עצמם מפני ענישה, מכרו האופים 13 כיכרות לחם במחיר של 12. מכירה עודפת זו נועדה להגן על האופה במקרה שאחת הכיכרות תיאבד או תתקלקל, כך שבכל זאת ייוותרו בידי הקונה תריסר כיכרות (כפי שרכש בפועל).

מנהג זה הפך לנוהג רשמי של גילדת האופים של לונדון.

כיום משערים שמקורו של מנהג זה קודם עוד לחוק האנגלי, וזאת בשל העובדה שקל יותר לאפות 13 כיכרות לחם בתוך תבנית מלבנית מאשר 12 כיכרות - קצות התבנית מתקררים ומתחממים יותר ממרכזה של התבנית ולכן סידור של 4:5:4 מאפשר ניצול יעיל יותר של השטח מאשר סידור של 6:6 באותה תבנית או סידור של 5:5:5 התופס יותר מקום, ואשר יכול לגרום שכיכרות הנאפים בקצות התבנית יישרפו. מסיבה זו נוצר המנהג של אפיית כיכרות לחם בסידור של 4:5:4, שהוביל למכירת תבנית שלמה במחיר אחיד.

קישורים חיצוניים
----------------

ויקישיתוף מדיה וקבצים בנושא **תריסר של אופים** בוויקישיתוף
* תריסר של אופים, באתר MathWorld (באנגלית)
**סולומון בנג'מין מארץ'** (באנגלית: **Solomon Benjamin March;** נולד ב-20 ביולי 1994), הוא כדורגלן אנגלי המשחק כקיצוני בקבוצת ברייטון אנד הוב אלביון מהפרמייר ליג.

קריירת מועדונים
---------------

מארץ' שיחק בקריסטל פאלאס בגילאי 11–13 ואז עבר למועדון לואיס ממזרח ססקס כשחקן נוער. ב-10 בספטמבר 2011, בגיל 17, ערך מארץ' את הופעת הבכורה שלו בקבוצה הבוגרת של לואיס, כשנכנס כמחליף בדקה ה-86 בניצחון 4 - 1 על אייבלי. בדצמבר 2011, חתם מארץ' על חוזה ל-3 שנים בברייטון.

בעונת 2013/2014, ערך מארץ' את הופעת הבכורה שלו בקבוצה הבוגרת של ברייטון, ובינואר 2014, הבקיע את שער הבכורה שלו בניצחון 1–3 על פורט וייל במסגרת הגביע האנגלי. באפריל אותה שנה חתם על חוזה חדש ל-4 שנים במועדון.

עונת 2014/2015, הייתה קשה עבור מארץ' עקב פציעות. הוא חזר לשחק רק בנובמבר ונפצע שוב בפברואר באופן שסיים עבורו את העונה. בעונת 2015/2016, חזר מארץ' להרכב הפותח של ברייטון, אך נפצע שוב בדצמבר והחמיץ את המשך העונה.

עונת 2016/2017, הייתה מוצלחת עבור מארץ'. הוא חזר לכושר מלא, הבקיע 3 שערים וסייע לברייטון להעפיל לפרמייר ליג. בעונת 2017/2018, כבש מארץ' את שער הפרמייר ליג הראשון שלו בהפסד 2 - 1 לבורנמות'. בהמשך הפך לשחקן הרכב קבוע ולאחד השחקנים החשובים של ברייטון בליגה הבכירה.

באוגוסט 2023, חתם מארץ' על חוזה חדש בברייטון עד יוני 2024. הוא צוין כאחד השחקנים המצטיינים של ברייטון בעונת 2022/2023, עם 8 שערי ליגה, וסייע למועדון להעפיל למפעלים האירופיים לראשונה בתולדותיו.

נבחרת לאומית
------------

מרץ' שיחק בכל הנבחרות הצעירות של אנגליה, החל מנבחרת אנגליה עד גיל 16. במאי 2014 זומן על ידי המאמן גארת' סאות'גייט לסגל נבחרת אנגליה עד גיל 21 למשחקי מוקדמות אליפות אירופה עד גיל 21 וטורניר טולון. זו הייתה זימונו הראשון לנבחרת אנגליה בכל הגילאים. ב-22 במאי, ערך מרץ' את הופעת הבכורה שלו בנבחרת עד גיל 20 בניצחון 3 - 0 על נבחרת קטר. ב-27 במרץ 2017, הבקיע מרץ' את שער הבכורה שלו בנבחרת, בניצחון 0-4 על דנמרק עד גיל 21, בבעיטה חזקה מחוץ לרחבה.

קישורים חיצוניים
----------------

ויקישיתוף מדיה וקבצים בנושא **סולי מארץ'** בוויקישיתוף
* סולי מארץ', ברשת החברתית אקס (טוויטר)
* סולי מארץ', ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  שער אדיר לאנסיסו ב-1:1 נגד מנצ'סטר סיטי, ברייטון בליגה האירופית, באתר walla sports
2. ↑  ENGLAND U21 SQUAD FOR WALES AND TOULON NAMED, thefa
הרב **יהודה לייב פרנק** (תרי"ב ; 1852 – ג' באב תרע"ג; אוגוסט 1913) היה רב ועסקן, חבר אגודת חובבי ציון בקובנה, ממייסדי חדרה ורבה הראשון. אביו של הרב צבי פסח פרנק, רבה של ירושלים.

קורות חיים
----------

נולד בקלווריה, בפלך סובאלק של האימפריה הרוסית (ליטא) לרב צבי פסח ומינה (לבית טורצקי) פרנק. למד בישיבת וולוז'ין והוסמך לרבנות. נישא למלכה, בתו של אחד מנכבדי קובנה, תנחום שילמן (בת אחרת של ר' תנחום נישאה לרב אברהם שינקר, מראשוני תנועת המוסר). לאחר חתונתו התיישב סמוך לחותנו בקובנה.

בשנות השמונים של המאה ה-19 נוסדה בקובנה אגודה ששמה לה למטרה לקדם את רעיון יישוב ארץ ישראל. פרנק הצטרף לאגודה ונבחר למזכירה. האגודה פעלה לרכישת אדמות חדרה. בין רוכשי האדמות הייתה משפחת פרנק - יהודה לייב פרנק ואחיינו הרב משה מרדכי אפשטיין. 

בשנת תרנ"ג (1893) עלה פרנק ארצה עם משפחתו והיא השתכנה בחאן שהיה בשטח היישוב חדרה. פרנק היה מהפעילים המרכזיים של מתיישבי חדרה, ובמשך תקופה אף שימש ראש ועד המושבה, וכמו כן שימש כרב המושבה.

תנאי המקום הקשים והביצות היקשו על חיי המתיישבים. אשתו של פרנק חלתה בקדחת צהובה ומתה בשנת תרס"ה (1905). פרנק המשיך להתגורר במקום, עד שאף הוא חלה בקדחת, ובעקבות זאת נאלץ לעזוב את חדרה ולעבור לירושלים. בשבתו בירושלים הוא התמסר ללימוד תורה. בשנת תר"ע (1910), לאחר פטירת רבה של ירושלים, הרב שמואל סלנט, נשלח לליטא על ידי "הוועד הכללי" של היישוב הישן כדי לאתר רב ראשי חדש לירושלים. נפטר בשנת תרע"ג ממחלת הקדחת ונקבר בהר הזיתים.

אחיו הוא הרב שרגא פייבל פרנק.

ילדיו
-----

* הרב צבי פסח פרנק, רבה של ירושלים
* הרב זאב וולף פרנק, מחכמי ירושלים ומחבר הספר "תולדות זאב" (1885 - 1952). בנו הוא הרב חיים שרגא פייבל פרנק - רבה של שכונת ימין משה, וחתנו הוא הרב אברהם דב אוירבך - רבה של שכונת בקעה.
* תנחום פרנק, היה מוותיקי חדרה, עסק בחקלאות וטיפל בענייני הדת במושבה. חתנו הוא יצחק בריט (כתיב אחר: ברית), אחיו של הרב זבולון גרז אב"ד רחובות.
* פשה, אשת יצחק גבריאלוביץ
* ציפה, אשת חיים טיקולסקי, התגוררו בארצות הברית
* ינטה, אשת הרב אברהם יעקב אורלנסקי, רבה של זכרון יעקב. שניהם נרצחו בחברון במאורעות תרפ"ט.

קישורים חיצוניים
----------------

* דוד תדהר (עורך), "הרב יהודה ליב פראנק", באנציקלופדיה לחלוצי הישוב ובוניו, כרך א (1947), עמ' 510
* שלמה טיקוצ'ינסקי, מחפש רב לירושלים, מקור ראשון, מוסף "שבת", 21 בספטמבר 2012
* כרטיס הקבר של הרב יהודה לייב פרנק, באתר הר הזיתים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447494505171
* LCCN: nr95009231
* VIAF: 294126320
* WorldCat: lccn-nr95009231

 |
**מת'יו ג'ימי דייוויד גארבט** (באנגלית: **Matthew Jimmy David Garbett**; נולד ב-13 באפריל 2002 בלונדון שבאנגליה) הוא כדורגלן ניו זילנדי המשחק בעמדת הקשר בקבוצת נאק ברדה מליגת המשנה ההולנדית ובנבחרת ניו זילנד.

קריירת מועדונים
---------------

גארבט החל את הקריירה המקצוענית שלו במועדונים וסטרן סוברבס, איסטרן סוברבס וטים ולינגטון בניו זילנד.

ב-24 בינואר 2020 חתם גארבט בפאלקנברג מליגת העל השוודית. הוא ערך 20 הופעות ליגה במדי המועדון.

ב-26 באוגוסט 2021 חתם גארבט בטורינו מהסרייה א', והחל לשחק בקבוצת הנוער של המועדון. ב-18 באוקטובר 2022 ערך את הופעתו היחידה בקבוצה הבוגרת של המועדון, בניצחון 4-0 על צ'יטאדלה במסגרת הסיבוב השני של קופה איטליה לעונת 2022/2023.

ב-31 בינואר 2023 הושאל גארבט לנאק ברדה מליגת המשנה ההולנדית עד לתום עונת 2022/2023. ב-11 במאי חתם על חוזה קבוע לשנתיים במועדון.

קריירה בינלאומית
----------------

גארבט היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021.

ב-9 באוקטובר 2021 ערך גארבט את הופעת הבכורה שלו בנבחרת ניו זילנד, בניצחון 2-1 על נבחרת קוראסאו במשחק ידידות. ב-30 במרץ 2022 הבקיע את שער הבכורה שלו בנבחרת, בניצחון 5-0 על נבחרת איי שלמה במסגרת מוקדמות מונדיאל 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר ESPN

הערות שוליים
------------

1. ↑  Nyzeeländsk juniorlandslagsman till FFF באתר הרשמי של פאלקנברג, 24 בינואר 2020 (בשוודית)
2. ↑  New Zealand teenager Matthew Garbett set to join Serie A club Torino באתר Stuff, ‏ 26 באוגוסט 2021 (באנגלית)
3. ↑  NAC HUURT MATTHEW GARBETT MET OPTIE TOT KOOP באתר הרשמי של נאק ברדה, 31 בינואר 2023 (בהולנדית)
4. ↑  NAC HOUDT MATTHEW GARBETT BINNENBOORD באתר הרשמי של נאק ברדה, 11 במאי 2023 (בהולנדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מת'יו גארבט"**.
מערך טקטוני
**רעידת האדמה בצ'ילה בשנת 2010** התרחשה מול חופי מחוז מאולה (בספרדית: VII Región del Maule) שבצ'ילה ב-20 בפברואר 2010 בשעה 03:34 לפי שעון צ'ילה (06:34 UTC) בגודל 8.8 בסולם מגניטודה לפי מומנט ונמשכה כשלוש דקות. הערים שהושפעו במידה החזקה ביותר - VIII (הרסנית) בסולם מרקאלי - הן טלקוואנו, אראוקו, לוטה, צ'יגואינטה, קנייטה וסן אנטוניו. הרעש הורגש גם בבירה סנטיאגו בעוצמה VII (חזקה מאוד) לפי סולם מרקאלי. רעידות קלות הורגשו גם בערים רבות בארגנטינה, בהן בואנוס איירס, קורדובה, מנדוסה, ולה ריוחה. בעקבות הרעש, קיבלו 53 מדינות אזהרות צונאמי, וצונמי בגובה כ-2.6 מטרים תועד בים מול ולפראיסו שבצ'ילה. נשיאת צ'ילה, מיצ'ל בצ'לט, הכריזה על מצב אסון במדינה ודיווחה שמניין ההרוגים עומד על 795 לפחות, אולם מאז השתנה המספר פעמים רבות, ולבסוף נקבע על 562 הרוגים, לאחר שנעדרים רבים יצרו קשר עם משפחותיהם. בחלקים מעיר הבירה סנטיאגו נפלו רשתות החשמל והטלפון, מה שהקשה על הדיווחים מהאזור.

רקע גאולוגי
-----------

רעידת האדמה התרחשה לאורך הגבול שבין שני לוחות טקטוניים: הלוח הדרום-אמריקאי ולוח נסקה. הלוחות מתקרבים אחד לכיוון השני בקצב של כ-8 סנטימטרים בשנה, במסגרתה חודר לוח נסקה אל מתחת ללוח הדרום-אמריקאי. תנועה זו יוצרת פעילות סייסמית וגעשית ערה לאורך צ'ילה. 

אזור החוף של צ'ילה ידע בעבר רעידות אדמה חזקות בגבול זה בין הלוחות, בהן רעידת האדמה בוואלדיביה (1960) (הנקראת גם "רעידת האדמה הצ'יליאנית הגדולה") בה נהרגו אלפי אנשים, ורעש האדמה שהתרחש שם ב-2007, שגרם לשני הרוגים ולהרס של כ-4,000 בתים.

### רעשי משנה

רעש משנה במגניטודה 6.2 תועד כ-20 דקות לאחר רעידת האדמה. שניים נוספים במגניטודות 5.4 ו-5.6 באו בעקבותיו. המכון הגאולוגי האמריקאי (ה-USGS) הודיע כי רצף של רעידות משנה חזקות צפוי לאחר רעידת האדמה הזו. עד ל-1 במרץ בשעה 00:00 לפי ה-UTC, תועדו יותר מ-100 רעידות משנה, מהן 8 במגניטודה שמעל 6.0.

נזקי רעידת האדמה
----------------

מניין ההרוגים הרשמי, כפי שאושר על ידי נשיאת צ'ילה, עמד על 795. אחד הגורמים למיעוט הנפגעים הוא האוכלוסייה הדלילה באזור זה. מאות אלפי תושבים ביפן ובמדינות נוספות נקראו לפנות את בתיהם בעקבות אזהרות צונאמי. מוערך כי כ-1,500,000 בתים ניזוקו כתוצאה מהרעש. רוב הבתים שהתמוטטו היו ישנים יותר, וביניהם מבנים רבים בעלי ערך היסטורי. כ-90% ממרכז העיר ההיסטורי של קוריקו נהרסו. כבישים וגשרים רבים באזור רעידת האדמה נפגעו או נהרסו כליל. באי רובינזון קרוזו נהרס רוב הכפר ו-5 בני אדם נהרגו, הגלים הגיעו לגובה של 5 מטר.

ראו גם
------

* רעידת האדמה בצ'ילה (2015)

קישורים חיצוניים
----------------

ויקישיתוף מדיה וקבצים בנושא **רעידת האדמה בצ'ילה** בוויקישיתוף
* תמונות מנזקי הרעש והצונמי
* רעידת האדמה בצ'ילה, 24 בינואר 1939, ארכיון הסרטונים של AP
* רעידת האדמה בצ'ילה, באתר אנציקלופדיה בריטניקה (באנגלית)

הערות שוליים
------------

1. 1 2  האתר הבינלאומי למידע אודות אסונות
2. ↑  מניין ההרוגים הרשמי ברעש האדמה בצ'ילה עלה ל-795, באתר ynet, 2 במרץ 2010
3. ↑  יונתן ובר והסוכנויות, צ'ילה: רעש אדמה חזק מאוד בעוצמה 8.8, באתר ynet, 27 בפברואר 2010
4. ↑  Chile troops tackle earthquake looters ‏BBC‏, 1.3.10

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007595463105171
* LCCN: sh2011001294

 |
טירנוטיטאן טורף צ'ובוטיזאורוס
**טירנוטיטאן** (שם מדעי: **Tyrannotitan**; משמעות השם: "טיטאן עריץ") הוא סוג של דינוזאור תרופוד גדול ממשפחת הקרכרודונטוזאוריים אשר חי באמריקה הדרומית לפני 118 מיליון שנה, בתת התור הקרטיקון התחתון.

מאפיינים
--------

טורף גדול זה היה קרובם של הגיגאנוטוזאורוס והמפוזאורוס שחיו באותם אזורים בתקופה מאוחרת יותר. הוא הגיע לאורך 13 מטרים ולמשקל 7–9 טונות. הטירנוטיטאן היה בעל זרועות קטנות יחסית, שדמו מאוד לזרועות הטירנוזאורוס המפורסם. תחילה סברו שהיה קרוב לטירנוזאורים עקב מראה העצמות, אך כשחקרו את מפרקי העצמות הם דמו יותר לאלה של גיגנוטוזאורוס. מאובני הטירנוטיטאן נמצאו בתצורות סרו ברקינו (Cerro Barcino Formation) שבצ'ובוט, ארגנטינה ב-2005.

יצור זה היה קטן יותר מהגיגנוטוזאורוס אך עדיין היה אחד מהעצומים שבדינוזאורים הטורפים שחיו אי-פעם. הטירנוטיטאן היה טורף-על בקרטיקון של ארגנטינה והתבסס בעיקר על ציד של זאורופודים גדולים כמו הפטגוטיטאן, ואולי גם על אכילת נבלות.

בתרבות
------

דינוזאור זה הופיע במשחק עולם היורה: המשחק.

קישורים חיצוניים
----------------

ויקישיתוף מדיה וקבצים בנושא **טירנוטיטאן** בוויקישיתוף
* טירנוטיטאן, באתר האנציקלופדיה של החיים (באנגלית)
* טירנוטיטאן, באתר GBIF (באנגלית)
**דוויין מיטשל** (באנגלית: **Dwayne Mitchell**; נולד ב-24 באוגוסט 1982 בניו אורלינס, לואיזיאנה) הוא כדורסלן אמריקאי המשחק בעמדת הקלע. גובהו 1.96 מטר.

מיטשל החל את דרכו באוניברסיטת אובורן ולאחר שנה עבר לאוניברסיטת לואיזיאנה בלפאייט ממנה יצא לאחר שנתיים וחתם בראסינג פריז הצרפתית שהייתה קבוצתו הראשונה בקריירת הבוגרים. בראסינג קלע 11.1 נקודות והוריד 4.3 ריבאונדים בממוצע למשחק. את העונה שלאחר מכן הוא פתח בליגת ה-NBDL בקבוצת איווה אנרג'י וב-31 משחקים במדיה קלע 20.3 נקודות, הוריד 6.3 ריבאונדים ומסר 3.1 אסיסטים בממוצע למשחק שתרמו לבחירתו לאולסטאר ה-NBDL. בשלהי העונה עבר לבמברג הגרמנית, אותה עזב לאחר 11 משחקים. בפגרת הקיץ של 2008, הרשים את הלוס אנג'לס לייקרס ואף זכה לחוזה, אך עם פתיחת העונה הועבר לקבוצת הפיתוח של המועדון הלוס אנג'לס די-פנדרס. את העונה סיים עם ממוצעים טובים ביותר של 18.6 נקודות, 7 ריבאונדים, 4.3 אסיסטים ו-2 חטיפות למשחק כבמשחק השיא שלו נגד קולורדו 14' הוא קולע 43 נקודות ומוריד 12 ריבאונדים.

באוגוסט 2009 חתם מיטשל בהפועל חולון מליגת העל הישראלית. אף על פי שהיה אחד השחקנים הבולטים בקבוצה, הוא ששוחרר ממנה באפריל 2010 בשל פציעה וניתוח ארתרוסקופיה שהיה עליו לעבור.

באוקטובר 2010 חזר לישראל וחתם בקבוצת מכבי ראשון לציון. מיטשל הוביל את הקבוצה לפיינל פור, נבחר לחמישיית העונה של ליגת העל ולמלך החטיפות עם 2.6 למשחק.

לקראת עונת 2011/2012 חתם בקבוצת עירוני אשקלון.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* דף השחקן באתר מנהלת ליגת העל

הערות שוליים
------------

1. ↑  זר רביעי להפועל חולון, 28.08.09, אתר "ספסל"
2. ↑  ."Lakers Waive Dwayne Mitchell". NBA.com. Retrieved 2008-10-07
**יערית בן יעקב-טאובר** (נולדה ב-1968) היא מתרגמת ועורכת ישראלית.

ביוגרפיה
--------

נולדה בישראל בשנת 1968, בתם של העיתונאי ורדי בן יעקב והפזמונאית שמרית אור. סבה הוא המשורר יעקב אורלנד. גדלה בירושלים.

בשנת 1978, בפסטיבל שירי הילדים התשיעי, ביצעה הזמרת רוחמה רז את השיר "יערית", שכתבה עליה אמה. בשנת 1982, בהיותה בת ארבע עשרה, ליוותה בנגינה בחליל צד את הזמר יזהר כהן בתחרות ה קדם-אירוויזיון 1982 בשירו "אל האור".

בשנות ה-90 של המאה ה-20 שיחקה בסדרת הטלוויזיה "כסף קטלני" ששודרה בערוץ 2.

בן יעקב-טאובר תרגמה ספרים רבים מאנגלית ומספרדית, שיצאו בהוצאות ספרים שונות ובהן: עם עובד, כנרת, כתר, מודן.

נשואה לאורי טאובר (בנו של שלמה טאובר משדה ורבורג, ששימש סגן יו"ר המועצה האזורית דרום השרון). טאובר היה קצין האמל"ח (אמצעי לחימה) של סיירת מטכ"ל, והוא שרכש את מכונית המרצדס השחורה ששימשה את היחידה במבצע אנטבה. לאחר מכן היה איש המוסד. הם הורים לכרמל ורם ומתגוררים בתל אביב.

מתרגומיה
--------

* **סיפורי ככה זה**, רודיארד קיפלינג (1999)
* **אהבה, פרוזאק, סקרנות וספקות**, לוסיה אצ'וריה (2004)
* **מחר בקרב חשוב עלי**, חוויאר מריאס (2006)
* **איזון מופלא**, לוסיה אצ'וריה (2007)
* **בדידותם של המספרים הראשוניים**, פאולו ג'ורדנו (ירושלים : כתר, 2010)
* **בלעדיה**, אנטוניו מוניוס מולינה (2010)
* **סימפוניית הזמן הקצר**, מתיה סיניוריני (2011)
* **האורות בבתים של אחרים**, קיארה גמברלה (2012)
* **התאהבויות**, חוויאר מריאס (2013)
* **הריקוד האחרון של צ'רלי**, פאביו סטאסי (2015)
* **לבנה כחלב, אדומה כדם**, אלסנדרו ד'אבניה (2016)
* **עשר דקות** קיארה גמברלה (2016)

קישורים חיצוניים
----------------

* יערית טאובר, ב"לקסיקון הספרות העברית החדשה"
* התרגומים של יערית בן יעקב, אתר סימניה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304446105171
* ISNI: 0000 0004 0240 0876
* LCCN: no2008119094
* VIAF: 9664582
* WorldCat: lccn-no2008119094

 |
**טבח התלמידים בפשאוור** היה אירוע בו פרצו שבעה טרוריסטים מארגון הטליבאן ב-15 בדצמבר 2014 לבית ספר בעיר פשאוור שבצפון מערב פקיסטן. 145 אנשים נרצחו, ביניהם 132 תלמידים בגילאים 6–16. עשרות תלמידים נוספים נפצעו ופונו לבית החולים המקומי. כלי התקשורת במדינה דיווחו על חילופי אש בין המחבלים לכוחות הצבא. הטבח היה לאירוע הטרור החמור ביותר מאז הפיגוע בקראצ'י ב-2007.

שבעה חמושים נכנסו למבנה בית הספר המכיל בדרך כלל כ-1,000 אנשים מורים ותלמידים. בית הספר מנוהל על ידי הצבא ולומדים בו ילדיהם של אנשי צבא פקיסטן. התוקפים החלו לירות על כל הנקרה בדרכם, על פי אופי ההתקפה נראה שלא הייתה לתוקפים מטרת מיקוח ולא נעשה ניסיון של השארת חטופים, אלא להרוג ככל שניתן, כולל ילדים, נערים וצוות המורים.

ראש ממשלת פקיסטן, נוואז שריף, הבטיח כי האחראים למתקפה המחרידה "לא יזכו לרחמים". דובר הטליבאן אמר כי ארגונו לוקח אחריות למתקפה. "המחבלים המתאבדים שלנו נכנסו לבית הספר. יש להם הוראות לא לפגוע בילדים אלא רק באנשי הצבא. זוהי נקמה על המתקפה של הצבא בצפון ווזיריסטן", אמר דובר הארגון בהתייחסו לפעולות של צבא פקיסטן בצפון המדינה הנמשכות מאז חודש יוני האחרון.

על פי סוכנויות הידיעות ופרשנים רבים, אופי ההכנות לאירוע והפיגוע עצמו היו דומים מאוד למשבר בני הערובה בבסלאן (2004).

כתגובה לפיגוע, פקיסטן חידשה את עונש המוות, הגבירה את המלחמה בצפון-מערב פקיסטן, והסמיכה בתי דין צבאיים לשפוט אזרחים שביצעו פיגועי טרור. 16 מחבלים שהשתתפו בפיגוע נתפסו ונשפטו. ב-2 בדצמבר 2015 נגזר על ארבעה מחבלים עונש מוות בתלייה. הנאשמים האחרים ערערו לבית המשפט העליון של פקיסטן, אך ערעורם נדחה.

מתכנן הפיגוע, עומר ח'אליד, לא נתפס. באוקטובר 2017 דווח כי הוא נהרג בתקיפת כלי טיס בלתי מאויש של צבא ארצות הברית באפגניסטן, אך מאוחר יותר הדיווח התגלה כשגוי, והוא נוסף לרשימת המבוקשים.

ראו גם
------

* הפיגוע באוניברסיטת באצ'ה חאן (2016)

קישורים חיצוניים
----------------

ויקישיתוף מדיה וקבצים בנושא **טבח התלמידים בפשאוור** בוויקישיתוף
* כ-140 הרוגים בפיגוע בבית ספר בפקיסטן, באתר וואלה!‏, 16 בדצמבר 2014
* רויטרס, ‏פקיסטן: חוסלו כל המחבלים בבית הספר, באתר ‏מאקו‏‏, ‏16 בדצמבר 2014‏
* טבח הילדים: הטליבאן שרף מורות בחיים, באתר ynet, 17 בדצמבר 2014
* אתר למנויים בלבד הניו יורק טיימס והגרדיאן, בעקבות הפיגוע בבית הספר: פקיסטאן תשוב להוציא להורג מחבלים, באתר הארץ, 17 בדצמבר 2014
**דשון לרוי תומאס** (באנגלית: **Deshaun Leroy Thomas**  ; נולד ב-28 באוגוסט 1991) הוא כדורסלן אמריקאי המשחק בעמדת הסמול פורוורד באולימפיה מילאנו מליגת העל האיטלקית והיורוליג.

קריירה
------

תומאס נבחר במקום ה-58 בדראפט ה-NBA ב-2013 על ידי סן אנטוניו ספרס. הוא הצטרף לסגל הקבוצה בליגת הקיץ של 2013 במהלכה השיג ממוצעים של 12.4 נקודות, 5.0 ריבאונדים ו -1.2 אסיסטים בחמישה משחקים. באוגוסט 2013 חתם בנאנטר הצרפתית לעונה אחת. בשלושים משחקי ליגה בנאנטר, הוא השיג ממוצעים של 12.2 נק', 3.9 ריבאונדים ו-1.1 אסיסטים למשחק והיה שותף לזכייה בגביע הצרפתי.

בחודש יולי 2014, שיחק שוב במדי הספרס בליגת הקיץ ובאוגוסט 2014, חתם על חוזה לשנה אחת בברצלונה מה-ACB. בארבעים ושלושה משחקי ליגה העמיד ממוצע של 8.4 נק' ו-2.8 ריבאונדים למשחק.

בספטמבר 2015, חתם תומאס שוב בספרס, אך נחתך ממנה לאחר שהופיע בשני משחקי טרום עונה. תשעה ימים לאחר מכן, חתם באוסטין ספרס קבוצת הבת מליגת הפיתוח.

ביולי 2016, חתם תומאס על חוזה לעונה עם אופציה לעונה נוספת במועדון הטורקי אנאדולו אפס. ביוני 2017, אנאדולו התירה את החוזה עם תומאס, והשחקן הפך לשחקן חופשי.

ביולי 2017 חתם תומאס במכבי תל אביב על חוזה לעונה אחת עם אופציה לעונה נוספת שבסופו של דבר לא מומשה.

ב-30 ביולי 2018, חתם לעונה בפנאתינייקוס היוונית.

קישורים חיצוניים
----------------

ויקישיתוף מדיה וקבצים בנושא **דשון תומאס** בוויקישיתוף
* דשון תומאס, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
**גרגורי אלן קורנליוס** (באנגלית: **Gregory Allen Cornelius**; נולד ב-15 בפברואר 1956) הוא כדורסלן עבר ישראלי-אמריקאי.

ביוגרפיה
--------

קורנליוס גדל בניו אולבני שבאינדיאנה שבארצות הברית בן למשפחה בפטיסטית. הוא החל לשחק כדורסל באופן מסודר בכיתה י'. בליגת המכללות שיחק באוניברסיטת מזרח קרוליינה. בתום הלימודים שיחק במשך שנתיים בקבוצת כדורסל מהליגה הצרפתית השנייה[דרושה הבהרה]. הוא חזר לארצות הברית, ניסה ללא הצלחה להתקבל לליגת ה-NBA ובעונת 1981-1982 שיחק בקבוצת בילינג וולקנוס מליגת ה-CBA. 

ב-1982 הגיע לישראל בכוונה לשחק בקבוצת הפועל תל אביב, אך פציעה וסכסוך עם הקבוצה מנעו ממנו לשחק. בעונה לאחר מכן הצטרף למכבי רמת גן. לאחר שלוש שנים מוצלחות במועדון, בהן קלע במצטבר 899 נקודות, עבר ב-1986 למכבי תל אביב. הוא זכה עם הקבוצה בשתי אליפויות, בגביע המדינה ופעמיים העפיל עמה לגמר גביע אירופה לאלופות. ב-1988 עבר לאליצור רמלה, ב-1989 עבר להפועל ירושלים וב-1990 לבית"ר תל אביב בה שיחק שתי עונות. ב-1994 חזר למכבי רמת גן. מלבד 10 עונות בליגת העל, שיחק קורנליוס בישראל בקבוצות נוספות בליגות הנמוכות יותר, בהן מכבי גבעת שמואל, מכבי בת ים, הפועל בני כפר סבא ובית"ר בנימינה. בגיל 44 פרש מכדורסל מקצועני. 

ב-2001 חזר לארצות הברית ושימש עוזר מאמן בקולג' אך חזר לישראל לאחר מספר חודשים. הוא משמש מאמן במחלקת הנוער של עירוני נס ציונה ויחד עם אולסי פרי הקים ומנהל מחנה כדורסל לבני נוער המתקיים במכון וינגייט.[דרושה הבהרה]

קורנליוס נשוי לישראלית, התגייר ושיחק בישראל כמתאזרח. בנו רום הוא כדורסלן בליגה הלאומית ושחקן נבחרת הנוער והעתודה לשעבר, ובן נוסף אור משחק בהפועל ירושלים.

קישורים חיצוניים
----------------

* גרג קורנליוס, ברשת החברתית פייסבוק
* גרג קורנליוס באתר מנהלת הליגה בכדורסל
* יואב מלכה, הדהרמה של גרג קורנליוס, ‏16 בנובמבר 2009
* גרג קורנליוס באתר כדורסלע

הערות שוליים
------------

1. 1 2  U.s. Hoops In The Holy Land, שיקגו טריביון, 29 במרץ 1989
2. ↑  Official Guide & Register, ‏Continental Basketball Association, ‏1989
**וורלד בי. פרי** (באנגלית: **World B. Free**; נולד ב-9 בדצמבר 1953, בשם **לויד ברנרד פרי** (באנגלית: **Lloyd Bernard Free**)) הוא כדורסלן עבר אמריקאי ששיחק במשך 13 עונות בליגת ה-NBA, בעמדות הקלע והרכז.

בתקופתו כתלמיד תיכון זכה לכינוי "וורלד", ובשנת 1981, עת היה שחקן גולדן סטייט ווריורס, שינה את שמו הפרטי באופן רשמי. נודע כסקורר מחונן, בעל יכולות אתלטיות מרשימות וסגנון משחק ראוותני ומלהיב. סימן ההיכר שלו כשחקן היה זריקתו הקשתית לסל, בה השתמש כדי שזריקתו לא תיחסם. ממוצעיו לאורך קריירת ה-NBA הם 20.3 נקודות, 2.7 ריבאונדים, ו-3.7 אסיסטים למשחק.

נעורים ומכללות
--------------

פרי נולד בעיר אטלנטה שבג'ורג'יה, וגדל בברוקלין, ניו יורק. בין השנים 1975-1972 שיחק כדורסל מכללות בגילפורד קולג' שבעיר גרינסבורו, קרוליינה הצפונית. בעונתו הראשונה במכללה הוביל אותה לאליפות טורניר ה-NAIA, וזכה בתואר השחקן המצטיין של הטורניר. ב-3 שנותיו בקבוצה קלע 23.6 נקודות בממוצע למשחק.

קריירת משחק
-----------

פרי נבחר בדראפט ה-NBA לשנת 1975 על ידי קבוצת פילדלפיה 76', בבחירה ה-23. ב-3 עונותיו הראשונות ב-NBA שיחק עבור פילדלפיה, בה כיכבו ג'וליוס ארווינג, ג'ורג' מקגיניס ודאג קולינס, וקלע 13.6 נקודות בממוצע למשחק כשחקן ספסל. בעונת 1976/1977 העפילה קבוצתו לגמר ה-NBA, אך הפסידה לפורטלנד טרייל בלייזרס בתוצאה 4-2.

לקראת עונת 1978/1979 נשלח לסן דייגו קליפרס בתמורה לבחירת דראפט עתידית, שבדיעבד הניבה את שחקן היכל התהילה צ'ארלס בארקלי. מאמנו של פרי בפילדלפיה, ג'ין שו, עבר גם הוא לסן דייגו באותה עונה, ועזר לפרי לרשום עונת פריצה עם ממוצע של 28.8 נקודות למשחק (שני בליגה לג'ורג' גרווין). על אף שלא הצליח להוביל את הקליפרס לפלייאוף ה-NBA, נבחר פרי לחמישייה השנייה של העונה. בעונה העוקבת שיפר את תפוקתו הממוצעת ל-30.2 נקודות למשחק ונבחר להשתתף במשחק האולסטאר, אך הקליפרס רשמו מאזן ניצחונות שלילי 35-47 ושוב לא העפילו לפלייאוף.

באוגוסט 1980 הועבר בטרייד לגולדן סטייט ווריורס, בתמורה לקלע פיל סמית'. ב-2 וחצי עונותיו בקבוצה שיחק לצד הכוכבים הצעירים ברנרד קינג וג'ו בארי קארול, והעמיד ממוצעים של 23.4 נקודות ו-5.4 אסיסטים למשחק. כחודש וחצי לאחר תחילת עונת 1982/1983 נשלח בטרייד לקליבלנד קאבלירס עבור רון ברואר (אביו של רוני ברואר). בכל 4 עונותיו בקליבלנד הוביל את קלעי הקבוצה, עם ממוצע של 23.0 נקודות למשחק, אך הקאבלירס העפילו פעם אחת בלבד לשלב הפלייאוף (1985), והודחו ממנו כבר בסיבוב הראשון.

בעונת 1986/1987 חזר לשחק עבור פילדלפיה 76', אך נחתך מהקבוצה כעבור 20 משחקים, בהם הציג יכולת חלשה עם 5.8 נקודות למשחק בלבד. בקיץ 1987 שיחק בקבוצת "מיאמי טרופיקס" מליגת ה-USBL, זכה בתואר השחקן המצטיין של הליגה והוביל את קבוצתו לזכייה באליפות. בעונת 1987/1988, האחרונה שלו ב-NBA, שיחק ביוסטון רוקטס וקלע בשורותיה 6.4 נקודות בממוצע למשחק.

קישורים חיצוניים
----------------

ויקישיתוף מדיה וקבצים בנושא **וורלד בי. פרי** בוויקישיתוף

* פרופיל, באתר Basketball-Reference
* פרופיל, באתר ליגת ה-NBA
* סטטיסטיקות הקריירה ב-NBA, באתר Basketball-reference.com

הערות שוליים
------------

1. ↑  Ralph Remembers: World B. Free, באתר הרשמי של לוס אנג'לס קליפרס
2. 1 2  סטטיסטיקות הקריירה של פרי ב-NBA, באתר basketball-reference.com
3. ↑  רשימת הנבחרים בדראפט 1975, באתר basketball-reference.com
4. ↑  סיכום נתוני עונת 1978/1979 ב-NBA, באתר basketball-reference.com

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2001008737
* VIAF: 24243909
* WorldCat: lccn-no2001008737

 |
**איגרת יהודה** היא איגרת המהווה את אחד מספרי הברית החדשה - כתבי הקודש של הנצרות.

מחבר האיגרת ותאריך חיבורה
-------------------------

על פי האמור בפסוק הפתיחה של האיגרת (וכמקובל באיגרות מהתקופה ההלניסטית) מצוין בה שם מחברה: "יהודה, משרתו של ישו המשיח ואחיו של יעקב". מכך עולה שהאיגרת משויכת ליהודה, אחי ישו. 

החוקרים המודרניים סבורים כי מדובר במכתב ששויך ליהודה ונכתב בסוף המאה הראשונה או ברבע הראשון של המאה השנייה (בעקבות התייחסות לשליחים בפסוקים 17 - 18 של הספר - שעניינה פעילות שלא הייתה ידועה ליהודה, וכן בעקבות התייחסות לגנוסטיות שהחלה נפוצה רק בראשית המאה השנייה). חוקרים שמרנים מתארכים אותה לבין שנת 66 ל-90.

כבר בשלהי המאה השנייה הפך הספר לחלק מהברית החדשה. הן קלמנט, הן טרטוליאנוס והן הקנון מוראטוריאן התייחסו לאיגרת כאחד מספרי הברית החדשה. אוסביוס הביע ספקות במקוריות האיגרת, אולם האיגרת הפכה רשמית לחלק מהברית החדשה בעקבות עמדתו של אתנאסיוס וסינוד לאודיקאה בשנת 363 וכן בעקבות מועצות קרתגו (אנ') בשנת 397. הספקות בדבר מקוריות האיגרת הופיעו מחדש בעקבות הרפורמציה.

תוכן האיגרת
-----------

האיגרת קצרה ביותר וכוללת 25 פסוקים בלבד. האיגרת אינה ממוענת לקהילה מסוימת ונועדה להיקרא בכל הקהילות הנוצריות. 

האיגרת יוצאת נגד תאוריות דתיות שנראו בעיני מחבר האיגרת ככפירות (הגנוסטיסיזם והמרקיוניזם).

האיגרת מזכירה מחלוקת בין המלאך מיכאל לבין השטן בדבר גופו של משה, וכן מתארת את עלייתו של משה לשמים. כמו כן האיגרת כוללת ציטוט מספר חנוך (פסוקים 14 - 15) ומשייכת את הציטוט לחנוך בנו של אדם. ספר חנוך אינו מהווה חלק מהברית החדשה, אולם מקודש על ידי הכנסייה האורתודוקסית האתיופית.

קישורים חיצוניים
----------------

ויקישיתוף מדיה וקבצים בנושא **איגרת יהודה** בוויקישיתוף
* תרגום לעברית של האיגרת בוויקיטקסט
* תרגום לאנגלית של האיגרת
* גרסאות שונות באנגלית של האיגרת
* תרגומים של האיגרת
* איגרת יהודה, באתר אנציקלופדיה בריטניקה (באנגלית)

| ספרי הברית החדשה |
| --- |
| **הבשורות** | הבשורה על-פי מתי • הבשורה על-פי מרקוס • הבשורה על-פי לוקאס • הבשורה על-פי יוחנן |  |
| **מעשי השליחים** | מעשי השליחים |
| **איגרות פאולוס** | אל הרומאים • הראשונה אל הקורינתים • השנייה אל הקורינתים • אל הגלטים • אל האפסים • אל הפיליפים • אל הקולוסים • הראשונה אל התסלוניקים • השנייה אל התסלוניקים • הראשונה אל טימותיוס • השנייה אל טימותיוס • אל טיטוס • אל פילימון • אל העברים |
| **האיגרות הכלליות (קתוליות)** | איגרת יעקב • איגרת פטרוס הראשונה • איגרת פטרוס השנייה • איגרת יוחנן הראשונה • איגרת יוחנן השנייה • איגרת יוחנן השלישית • איגרת יהודה |
| **חזון יוחנן** (ההתגלות) | חזון יוחנן |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265940605171

 |
**עיטור האומץ של משטרת ישראל ושירות בתי הסוהר** הוא העיטור השני בחשיבותו מבין העיטורים הניתנים לשוטרי משטרת ישראל. העיטור מוענק על ידי המפכ"ל (לשוטרים). העיטור מוענק על "מעשה גבורה, שנעשה בעת מילוי תפקיד, תוך חירוף נפש, שיש בו גילוי אומץ לב בלתי רגיל".

היסטוריה
--------

בשנת 1972 חוקק חוק העיטורים משטרת ישראל ובמסגרתו יוסד עיטור האומץ. העיטור הוענק לראשונה בשנת 1975 ל-16 שוטרים ואנשי משמר הגבול. בשירות בתי הסוהר הוענק העיטור לראשונה בשנת 2005.

כמה מקבלי עיטור האומץ ידועים הם: המפכ"ל לשעבר אסף חפץ שקיבל עיטור זה על פעולתו בזמן הפיגוע בכביש החוף, עמוס יעקב, קובי שבתאי, מאיר אליהו ואופיר סולימאן שקיבלו עיטור זה על חלקם בקרב כנגד מחבלים ביישוב גדיש בשנת 2003, פסקל אברהמי, לוחם הימ"מ ובועז גולדברג שקיבלו עיטור זה על הריגת חוליית מחבלים בקרב ב-1990, צ'רלי שלוש שנדקר למוות על ידי מחבל בירושלים ויעקב ברמן, על פועלו במבצעים רבים, קצין בימ"ס שעוטר גם בעיטור העוז של צה"ל.

עיצוב העיטור וענידתו
--------------------

את העיטור עיצב נתן קרפ. מדליית העיטור היא עיגול בקוטר כ-4 סנטימטרים עליו יש צורה של מנורת שבעה קנים. מתחת למנורה שני ענפי זית וביניהם סמל המשטרה. העיטור מחובר לסרט סגול ברוחב 4 סנטימטרים ובו שני פסים אדומים דקים. העיטור עשוי כסף ומשקלו כ-25 גרם.

את העיטור ייצרה החברה הממשלתית למדליות ולמטבעות.[דרושה הבהרה]

אות העיטור הוא סגול ובו שני פסים אדומים דקים. כאשר אדם זכאי ליותר מעיטור אומץ אחד הוא עונד תג בצורת הפארה על אות העיטור ודין תג זה כעיטור נוסף. אות העיטור על הצד השמאלי של החזה והעיטור עצמו, כאשר הוא נענד, הוא נענד בצד ימין.

קישורים חיצוניים
----------------

* רשימת מקבלי העיטור באתר הגבורה

| אותות ועיטורים ישראליים |
| --- |
| עיטורי צה"ל | עיטור הגבורה • עיטור העוז • עיטור המופת • ציון לשבח • אות הערכה מטעם הרמטכ"ל • אות מצטיין הרמטכ"ל • אות מצטיין הנשיא • מצטיין שר הביטחון |
| עיטורי המשטרה, השב"ס וכבאות והצלה | עיטור הגבורה • עיטור האומץ • עיטור המופת • עיטור השירות • עיטור ההתנדבות |
| אותות מערכה | מלחמת הקוממיות • מלחמת סיני • מלחמת ששת הימים • מלחמת ההתשה • מלחמת יום הכיפורים • מערכת שלום הגליל • המערכה ברצועת הביטחון • מלחמת לבנון השנייה • מערכת צוק איתן |
| אותות שירות | אות השומר • אות ניל"י • אות ההגנה • אות האצ"ל • אות הלח"י • עיטור אסורי שלטון המנדט עיטור לוחמי המדינה • אות ההתנדבות • אות הלוחם בנאצים • אות המשמר |
| אחר | אות השירות המבצעי • פרס ביטחון ישראל • אות הוקרה מטעם האלוף • אות השירות בישראל • אות המעפיל • נס הקוממיות • אות קטמון (בוטל) |
| ראו גם | סיכות צה"ל • ועדת השרים לענייני סמלים וטקסים |
בירוק האימפריה הצרפתית; בירוק בהיר מדינות בובה צרפתיות; בציאן כהה שותפות למערכת הקונטיננטלית
המערכת הקונטיננטלית (בצרפתית: **Blocus continental**) היה אמברגו רחב היקף של נפוליאון בונפרטה כנגד הממלכה המאוחדת מה-21 בנובמבר 1806 עד ה-11 באפריל 1814 במהלך המלחמות הנפוליאוניות. נפוליאון הוציא את צו ברלין ב-21 בנובמבר 1806 בתגובה למצור הימי על צרפת שממשלת בריטניה חוקקה ב-16 במאי 1806. האמברגו הסתיים ב-11 באפריל 1814 לאחר התפטרותו הראשונה של נפוליאון.

חוץ מלהכניע את בריטניה המצור הכלכלי נועד גם לבסס הגמוניה כלכלית ומסחרית צרפתית באירופה. בתוך צרפת, הטריטוריות החדשות שלה ומדינות הבובה שלה היה שוק כלכלי מאוחד (ללא מחסומים פנימיים או מכסים) בעוד העיוותים הכלכליים נשמרו בגבולות השטחים החדשים.

צו ברלין אסר על יבוא סחורות בריטיות לכל המדינות החברות במערכת הקונטיננטלית. כל הקשרים עם בריטניה היו אמורים לנתק, אפילו הדואר. עם זאת הייתה הברחה רבה שהפכה את המערכת הקונטיננטלית לנשק לא יעיל במלחמה כלכלית. נגרם נזק מסוים לכלכלה הבריטית, במיוחד בשנים 1808 ו-1812 אך השליטה הבריטית בים גרמה לסחר חלופי עם צפון ודרום אמריקה. כמו כן גם הברחה בקנה מידה גדול, במיוחד ממלטה שהייתה בשליטה בריטית, עזרה לבריטים למכור את הסחורה שלהם לדרום איטליה.

אובדן בריטניה כשותפת מסחר פגע גם בכלכלות צרפת ובעלות בריתה. ממשלות זועמות התעלמו מהמערכת הקונטיננטלית מה שהוביל להיחלשות הקואליציה של נפוליאון. כשנפוליאון הבין שסחר רב עובר דרך ספרד ורוסיה, הוא פלש לשתי המדינות הללו. כוחותיו סבלו בספרד במהלך מלחמת חצי האי בעוד במקביל הפלישה לרוסיה הסתיימה בכישלון ובנפילה הגדולה ביותר של נפוליאון.
**בן ציון (בנצי) גרובר** הוא תא"ל במילואים. שימש מפקד חטיבה 14 וסגן מפקד עוצבת סיני.

ביוגרפיה
--------

נולד לאטי, למשפחת פריד, ולאליעזר גרובר. במהלך השואה נשלחה אטי לאושוויץ יחד עם אחותה התאומה ושתיהן היו חלק מזוגות התאומים בהם ביצע יוזף מנגלה לניסויים. הוריו נישאו ב-1946 וב-1950 עלו לישראל. בעקבות ההתעללות שעברה בצריף ה"ניסויים" של מנגלה נפגעה אמו, ורק 12 שנים לאחר שנישאו נולד בנם הראשון, בנצי.

גרובר למד בישיבה התיכונית נתיב מאיר ובישיבת ההסדר הר עציון. 

### שירות צבאי

עם גיוסו לצה"ל שובץ גרובר בחיל השריון. בשריון עבר הכשרה כלוחם וכמפקד. בהמשך השלים קורס קציני שריון ושימש כמפקד מחלקת טנקים. סיים את שירותו הסדיר כמ״מ בשריון בדרגת סג"ם. 

במסגרת שירות המילואים שלו נלחם גרובר בקרב סולטאן יעקוב, במהלך מלחמת לבנון הראשונה. גרובר נפצע בקרב ולאחר שיקום ארוך חזר לתפקידו בגדוד. הוא יצא לקורס מפקדי פלוגות במילואים ושירת כמפקד פלוגה. יצא לקורס מפקדי גדודים ושירת כמפקד גדוד השריון 34, אז חלק מחטיבה 401. גרובר יצא לקורס מפקדי חטיבות ומונה למפקד חטיבה 14 ולאחר מכן יצא לקורס מפקדי אוגדות במילואים ושירת כסגן מפקד עוצבת סיני. במהלך שירותו הועלה לדרגת תת-אלוף. 

### חיים אזרחיים

גרובר בוגר בית הספר הגבוה לטכנולוגיה בירושלים (מכון לב) כמהנדס מיקרואלקטרוניקה. הוא מנכ״ל חברת בצג בע״מ, העוסקת בגיוס משקיעים לחברות היי-טק ויו״ר חברת הגר, העוסקת במדידה לא פולשנית של רמת הסוכר בדם. גרובר חבר מועצת המנהלים של כמה גופים, ובהם ישיבת הר עציון, המכללה האקדמית הרצוג, אור תורה סטון, עמותת גדולים במדים, ועוד. הוא מרצה בישראל ובעולם על מנהיגות ועל הקוד האתי בלחימה.

קישורים חיצוניים
----------------

ויקישיתוף מדיה וקבצים בנושא **בן ציון גרובר** בוויקישיתוף
* אמיר בוחבוט, המח"ט איים – החיילים חזרו בהם מהסירוב, באתר nrg‏, 27 ביולי 2005
* טלי חרותי-סובר, אל"מ שלא יודע לעשות גוגל פוגש נוכל שיוצא מהכלא, באתר הארץ, 1 באוקטובר 2015.

הערות שוליים
------------

1. ↑  עמוס הראל, מסע הסברה פרטי: אל"מ במיל' בנצי גרובר נגד דו"ח גולדסטון, באתר הארץ, 15 בנובמבר 2009.